lte
భారత్‌ స్మార్ట్‌ఫోన్లలో ఎల్‌టిఇ వోల్టే విప్లవం
ముంబై నవంబరు 1: రిలయన్స్‌జియో తెచ్చిన వివోఎల్‌టిఇ పుణ్యమా అని స్మార్ట్‌ఫోన్లు అన్నింటికీ ప్రస్తుతం ఆసౌకర్యం ఉన్న వాటికే మార్కెట్‌లో ఎక్కువ డిమాండ్‌ పలుకుతోంది. 4జి సర్వీ సులు ప్రారంభించిన టెలికాం కంపెనీలన్నింటికీ ఎల్‌టిఇ వ్యవస్థతో వివిధ స్మార్ట్‌ఫోన్‌ కంపెనీలు తమతమ ఫోన్లను విక్రయిస్తున్నాయి. ఇక ఆర్‌జియో దేశవ్యాప్తంగా ప్రారంభించిన సర్వీసులతో ఆర్‌జియో వోల్టే సర్వీసులు ఎక్కువ డిమాండ్‌ పలికింది. దీనికితోడు మూడునెలల పాటు ఆర్‌జియో ఉచిత సిమ్‌ ఆఫర్‌ తోడు కావడంతో ఇక డిమాండ్‌ పదిరెట్లు పెరిగిందనే చెప్పాలి. ఇతర కంపెనీలు వత్తిళ్లకు లోన య్యాయి కూడా. ప్రస్తుత ఎల్‌టిఇఫోన్లకు అదనంగా వివోఎల్‌టిఇ (వోల్టే) వ్యవస్థను ఏర్పాటుచేసేందుకు మొబైల్‌ ఉత్పత్తి కంపెనీ లన్నీ కసరత్తులు చేస్తున్నాయి. ప్రస్తుతం భారత్‌కు వస్తున్న పది స్మార్ట్‌ఫోన్లలో 8 వరకూ ఎల్‌టిఇ సౌకర్యంఉంటే. వీటిలో అత్యధికంగా వోల్టే వ్యవస్థ ఉన్న ఫోన్లు దిగుమతి అవుతున్నట్లు అంచనా. 2016 మూడోత్రైమాసికం చివరినాటికి భారత్‌లో వివో ఎల్ట్‌ఇ వ్యవస్థ ఉన్న ఫోన్లకు ఎక్కువ డిమాండ్‌ ఉంటుంది. వీటికి మొత్తం డేటాఖర్చులే తప్ప వాయిస్‌ఖర్చులు ఉండవు. యాప్‌లు డౌన్‌ లోడ్‌చేసుకుని మైజియో యాప్‌ ద్వారా మొత్తం అన్నింటిని యాప్‌ ద్వారానే వాయిస్‌ కాల్స్‌చేసుకునే సౌకర్యం ఆర్‌జియో దేశంలోనే మొట్టమొదటిసారిగా ప్రవేశపెట్టింది. దీనితో ఉచిత సిమ్‌ ఆఫర్‌కు 3జి వ్యవస్థ ఉన్న ఫోన్లు కూడా ప్రస్తుతం పనిచేయడంలేదు. ఎల్‌టిఇ (లాంగ్‌టర్మ్‌ ఎవల్యూషన్‌) ఉన్న ఫోన్లు మాత్రం యాప్‌లు డౌన్‌లోడ్‌ చేసుకుని కాలింగ్‌ చేసుకునేందుకు వెసులుబాటు ఉంది. అయితే వీటి ద్వారా కూడా ఎల్‌టిఇ ఫోన్లకు సిగ్నల్‌ బ్లింకింగ్‌ఎక్కువ వస్తోంది. వచ్చేపోయే సిగ్నల్స్‌తో కస్టమర్లకు అసహనం పెరుగుతుండటంతో ఈఫోన్లను మూసివేసి 4జి ఎల్‌టిఇ వివోఎల్‌టిఇ సర్వీసులు ఉన్న ఫోన్లనేకొనుగోలు చేసేందుకు ఎ క్కువ ఆసక్తిచూపిస్తున్నారు. ఇప్పటికే పలు చైనా కంపెనీలు ఆర్‌జియో తో ఒప్పందంచేసుకుంటున్నాయి. ఒక్క యాపిల్‌ మినహా ఇతర అన్ని ఫోన్లకు ఆర్‌జియో సిమ్‌లు వినియోగించుకునే వెసులుబాటు ఉంది. అందువల్ల ప్రస్తుతం వివో ఎల్‌టిఇ లేదా వోల్టే వ్యవస్థలు ఉన్న సార్ట్‌ఫోన్‌ దిగుమతులు భారీ ఎత్తున దిగుమతి అవుతాయని అంచనా. ప్రస్తుతం ఎల్‌టిఇ వ్యవస్థపరంగా భారతి ఎయిర్‌టెల్‌, ఐడియాసెల్యులర్‌, వొడాఫోన్‌, రిలయన్స్‌ కమ్యూని కేషన్స్‌ ఆర్‌కామ్‌, టెలినార్‌, బిఎస్‌ఎన్‌ఎల్‌ వంటిసంస్థలు ప్రవేశపెట్టా యి. కౌంటర్‌పార్ట్‌ రీసెర్చి ప్రకారం చేస్తే ప్రతి పదిస్మార్ట్‌ఫోన్లలో ఏడు వరకూ ఎల్‌టిఇ సామర్ధ్యంతో వస్తున్నాయి. ప్రతి పది స్మార్ట్‌ఫోన్లలో ఎనిమిదివరకూ వోల్టే వ్యవస్థతో వస్తున్నట్లు అంచనా వేసింది. దీన్ని బట్టి భారత్‌లో వోల్టే సర్వీస్‌కు విపరీత డిమాండ్‌ ఉన్నట్లు అంచనా వేసింది. వాయిస్‌ ఓవర్‌ ఎల్‌టిఇకే ఎక్కువ డిమాండ్‌ లభిస్తుండటం తోఅంతర్జాతీయంగా మార్కెట్లు ఐదుశాతం వృద్ధి చెందుతాయ ని అంచనా. భారత్‌లో స్మార్ట్‌ఫోన్‌ ఎగుమతులు దిగుమ తులు 23శాతం వార్షికవృద్ధితో ఉంటాయని కూడా కౌంటర్‌ పార్ట్‌ రీసెర్చి అంచనావేసింది. అయితే ఎగుమతుల్లో కూడా ప్రతి మూడింటిలో రెండు, ప్రతి నాలుగింటిలో మూడు స్మార్ట్‌ఫోన్లు భారత్‌లో తయారుచేసినవే కావడం విశేషం. చైనా బ్రాండ్లకు మరింత డిమాండ్‌ పెరుగుతోంది. శాంసంగ్‌ మార్కెట్‌ను శాసించేస్థాయికి వస్తుందని సంస్థ అంచనావేసింది. ప్రస్తుతం ఆర్‌జియో సొంతంగా ప్రవేశపెట్టిన ఎల్‌వైఎఫ్‌బ్రాండ్‌ నాలుగోస్థానంలో ఉంది. ఉచితసిమ్‌ ఆఫర్‌, వాణిజ్యసేవలుప్రారంభిం చడంతో ఆర్‌జియో ఎల్‌వైఎఫ్‌ఫోన్లకు డిమాండ్‌ పెరుగుతున్నది. ఈ డిమాండ్‌ ఎక్కువగా మూడు, నాలుగోశ్రేణి నగరాల్లోనే ఉంది. మొద టి, రెండునగరాలకంటే ఈ రెండుకేటగిరీ నగరాల్లో మరింత ఉంది. మొదటిరెండుశ్రేణిల నగరాల్లో వోల్టే స్మార్ట్‌ఫోన్ల విలువలపై కస్టమర్లకు ఎక్కువ అవగాహన ఉండటంతో వీటిడిమాండ్‌ అనూహ్యంగా పెరిగింది.